b'\n_START_ARTICLE_\nNova Hrvatska\n_START_SECTION_\nPovijest\n_START_PARAGRAPH_\nU sije\xc4\x8dnju 1958. godine Jak\xc5\xa1a Ku\xc5\xa1an sa skupinom mladih izbjeglica pokrenuo je mjese\xc4\x8dnik Hrvatski bilten a u sije\xc4\x8dnju 1959. godine mjese\xc4\x8dnik Nova Hrvatska. List je izlazio 32 godine, od 1974. godine kao dvotjednik. Krajem 1990. godine Jak\xc5\xa1a Ku\xc5\xa1an vratio se u domovinu i zajedno s uredni\xc5\xa1tvom lista pripremao izdavanje Nove Hrvatske ali zbog financijskih prilika nisu uspjeli. Poslije su, uz pomo\xc4\x87 Matice hrvatske, poku\xc5\xa1ali izdavati list Hrvatski tjednik ali je nakon dva broja iza\xc5\xa1lih za Bo\xc5\xbei\xc4\x87 i Novu godinu 1991./92. list zauvijek obustavljen.\n_START_SECTION_\nSuradnici\n_START_PARAGRAPH_\nU Novoj Hrvatskoj pisali su i sura\xc4\x91ivali: Ivan Babi\xc4\x87, Gojko Bori\xc4\x87 (i pod pseudonimom Hrvoje Vukeli\xc4\x87), Bruno Bu\xc5\xa1i\xc4\x87, Mladen Engelsfeld (pod pseudonimima: MM Istra i Hrvat iz domovine), Vlado Koreti\xc4\x87, Boris Maruna, Mate Me\xc5\xa1trovi\xc4\x87, Bogdan Radica, Tihomil Ra\xc4\x91a (i pod pseudonimom dr. Tadija Ramljak), Gvido Sagani\xc4\x87, Branko Salaj, Ivan Cerovac, Tefko Sara\xc4\x8devi\xc4\x87 (pod pseudonimom Emin Sedlar), Ivo Tijardovi\xc4\x87 ml. (pod pseudonimom Ton\xc4\x8di Batelant), Mirko Vidovi\xc4\x87, Janko \xc5\xbdagar i ini.'